सोना 100, चांदी 250 रुपए सस्ती
जयपुर| ग्लोबलबाजार में भाव घटने से सोमवार को जयपुर सर्राफा बाजार में सोना स्टैंडर्ड 22 कैरेट जेवराती सोना 100 रुपए प्रति दस ग्राम सस्ता हो गया। वहीं, चांदी में 250 रुपए प्रति किलोग्राम की गिरावट रही। चांदी कलदार के भाव अपरिवर्तित रहे। उधर, तीन दिन के अवकाश के बाद खुले अमेरिकी वायदा एक्सचेंज कॉमेक्स में फरवरी डिलीवरी सोने के भाव 0.52 फीसदी घटकर 1070.70 डॉलर तथा मार्च डिलीवरी चांदी के भाव 2.50 फीसदी घटकर 14.02 डॉलर प्रति औंस रह गए।बाजार विशेषज्ञों का कहना है कि निवेशक अमेरिका में महंगाई के आंकड़े आने का इंतजार कर रहे हैं। दरअसल, इसके आधार पर ही फैडरल रिजर्व वर्ष 2016 में ब्याज दरों में औैर बढ़ोतरी पर फैसला करेगा। इस वजह से सोमवार को सोने के भावों पर दबाव बना रहा। पिछले सप्ताह सोने की कीमतें 0.9 फीसदी बढ़कर बंद हुई थी। जबकि सोमवार को शुरुआती कारोबार में सोने की कीमतों में 0.4 फीसदी की गिरावट देखने को मिली। वहीं चांदी के भाव भी ढाई फीसदी से ज्यादा घट गए। 17 दिसंबर के बाद चांदी में एक दिन में इतनी बड़ी गिरावट देखने को मिली है। अमेरिकी अर्थव्यवस्था में सुधार से इस साल अंतरराष्ट्रीय बाजार में सोना 9.5 फीसदी सस्ता हुआ है।
जयपुरमें भाव: चांदी(999) 34,100, चांदी रिफाइनरी 33,600 रुपए प्रति किलो। चांदी कलदार 70,000 रुपए प्रति सैकड़ा। सोना स्टैंडर्ड 25,450 रुपए, सोना जेवराती 24,200 रुपए तथा वापसी 23,600 रुपए प्रति 10 ग्राम।
hin_Deva hin_Deva hin_Deva